钦定古今图书集成/明伦汇编/官常典/第064卷 > 清河康王遐
## 钦定古今图书集成/明伦汇编/官常典/第064卷 > 清河康王遐

按《晋书》本传：“清河康王遐，字深度，美容仪，有精彩，武
帝爱之。既受封，出继叔父城阳哀王兆。太康十年，增
封渤海郡，历右将军、散骑常侍、前将军。元康初，进抚
军将军，加侍中。遐长而懦弱，无所是非，性好内，不能
接士大夫。及楚王玮之举兵也，使遐收卫瓘，而瓘故
吏荣晦，遂尽杀瓘子孙。遐不能禁，为世所尤。永康元”
年薨，时年二十八。四子：覃、籥、铨、端。